[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 19.2.2008

KOM(2008) 97 endelig

MEDDELELSE FRA KOMMISSIONEN TIL EUROPA-PARLAMENTET, RÅDET OG REVISIONSRETTEN

En handlingsplan til styrkelse af Kommissionens tilsynsfunktion ved delt forvaltning af strukturforanstaltninger

MEDDELELSE FRA KOMMISSIONEN TIL EUROPA-PARLAMENTET, RÅDET OG REVISIONSRETTEN

En handlingsplan til styrkelse af Kommissionens tilsynsfunktion ved delt forvaltning af strukturforanstaltninger

1. Kommissionen giver højeste prioritet til udøvelsen af sine beføjelser til at gennemføre budgettet i overensstemmelse med artikel 274 i EF-traktaten. I januar 2005 satte Kommissionen sig som strategisk mål at tilstræbe en positiv revisionserklæring fra Den Europæiske Revisionsret (herefter benævnt Retten), og i januar 2006 vedtog den en handlingsplan for en integreret struktur for intern kontrol for at fremskynde opfyldelsen af denne målsætning. Det fremgår af Revisionsrettens konklusioner for 2006, at den del af Fællesskabets budget, der er genstand for en positiv revisionserklæring, er voksende. Retten fandt imidlertid også, at der ikke sket forbedringer inden for strukturforanstaltninger. Dette er et område, som er omfattet af delt forvaltning mellem Kommissionen og medlemsstaterne.

Strukturforanstaltningerne er et af kerneområderne i EU's politikker. De symboliserer den centrale placering, solidariteten indtager blandt EU's værdier. De fremmer den økonomiske udvikling og sociale samhørighed og stimulerer velstanden i EU som helhed. Den nye programmeringsperiode har vist, hvordan de kan tilpasses de nye krav i den fornyede Lissabonstrategi for vækst og beskæftigelse. Det er derfor vigtigt, at de ressourcer, som afsættes til strukturforanstaltningerne, udnyttes bedst muligt, og at principperne om forsvarlig økonomisk forvaltning nøje overholdes.

2. I overensstemmelse med artikel 53b i finansforordningen[1] har medlemsstaterne det primære ansvar for at træffe alle foranstaltninger, der er nødvendige for at sikre, at midlerne anvendes i overensstemmelse med de gældende regler og principper, og for at beskytte Fællesskabets finansielle interesser.

Især skal de i henhold til artikel 28a i finansforordningen indføre en effektiv og produktiv intern kontrol. Endvidere er medlemsstaterne i henhold til sektorspecifik lovgivning ansvarlige for forebyggelse, afsløring og afhjælpning af uregelmæssigheder og fastsættelse af detaljerede krav til forvaltnings- og kontrolsystemer.

Kommissionens ansvar for Fællesskabets budget er ikke begrænset til udgifter, som er direkte underlagt dens beføjelser. Det påhviler den også at kontrollere, at medlemsstaterne korrekt udfører de opgaver, de får pålagt. Fastslår den, at dette ikke er tilfældet, skal den anvende de til rådighed værende foranstaltninger til at suspendere betalingerne og foretage finansielle korrektioner.

3. I Revisionsrettens årsberetning for 2006 konstateres det, at

- der var en stor fejlprocent i de udgifter, som medlemsstaterne anmeldte, og som Kommissionen godtgjorde i 2006,

- forvaltnings- og kontrolsystemerne i medlemsstaterne er ineffektive eller kun moderat effektive og,

- Kommissionens systemer til at afhjælpe disse mangler kun er moderat effektive.

4. Inden for de sidste fem år har Kommissionen truffet en række forholdsregler for at forbedre sin tilsynsfunktion i forbindelse med strukturforanstaltninger, herunder kan nævnes følgende:

- flere og mere omfattende revisioner, der omfatter op til 61 % af programudgifterne for EFRU og 83 % for ESF, og indførelsen af et fælles revisionsstrategidokument hvert år siden 2005,

- anvendelse af handlingsplaner til overvågning af foranstaltninger til afhjælpning af systemsvagheder og medlemsstaternes gennemførelse af finansielle korrektioner,

- suspension af mellemliggende betalinger og,

- vedtagelse af beslutninger om finansielle korrektioner.

Det fremgår af Rettens konstateringer, at disse foranstaltninger endnu ikke har været tilstrækkelige til at have en mærkbar virkning for pålideligheden af medlemsstaternes udgiftsattesteringer over for Kommissionen. Retten har fortsat konstateret store fejlprocenter i udgifterne på projektplan og systemmangler, især på det primære kontrolniveau i medlemsstaterne.

5. Nogle af de af Retten konstaterede fejl kan eventuelt afhjælpes ved tilbagebetalinger og andre efterfølgende foranstaltninger under gennemførelsen eller ved afslutningen af programmet eller projektet. Kommissionen øger bestræbelserne for at få pålidelige oplysninger fra medlemsstaterne om finansielle korrektioner og tilbagebetalinger. Den er parat til at suspendere betalinger, men også til at træffe andre foranstaltninger som indledning af overtrædelsesprocedurer, hvis der ikke sker fremskridt. Tilbagebetalinger mindsker dog ikke betydningen af den forudgående kontrol i medlemsstaterne. Derfor samarbejder Kommissionen også med medlemsstaterne for at forbedre den primære kontrol på nationalt plan. Det er klart urimeligt, at de foreløbige godtgørelser er behæftet med de mange fejl, som Retten har konstateret.

6. Kommissionen har også taget initiativ til at udnytte erfaringerne fra den finansielle forvaltning af tidligere strukturforanstaltninger til fordel for programmeringsperioden 2007-2013. Her kan nævnes de øgede kontrol- og revisionsaktiviteter i den nye lovgivning, en betydelig indsats for at vejlede de nationale myndigheder og bestræbelser for at få bekræftet, at udformningen af systemerne for de nye programmer fuldt ud opfylder kravene til intern kontrol. Dermed er der skabt et mere pålideligt grundlag for at sikre, at de nationale systemer er effektive.

7. Ud over disse nye foranstaltninger er Kommissionen fast besluttet på at fortsætte bestræbelserne for at sikre, at de resterende betalinger vedrørende programmerne for 2000-2006 frem til afslutningen i 2010 gennemføres i overensstemmelse med reglerne. Processen i forbindelse med afslutningen af programmerne skal skabe sikkerhed for, at udgifterne er lovlige og formelt rigtige i hele perioden.

8. Retten har i sin årsberetning for 2006 formuleret en række anbefalinger til effektivisering af Kommissionens tilsynsrolle i forbindelse med strukturforanstaltninger. Kommissionen vedtager vedlagte handlingsplan for at efterkomme disse anbefalinger med henblik på at:

- effektivisere Kommissionens tilsyn med forvaltnings- og kontrolsystemerne i medlemsstaterne,

- forbedre virkningen af revisionsarbejdet,

- sikre, at rapporteringen om finansielle korrektioner og tilbagebetalinger er fyldestgørende, gennemskuelig, pålidelig og konsistent,

- træffe de nødvendige beslutninger om suspension af betalinger og om finansielle korrektioner inden for en klar tidsramme.

9. Handlingsplanen skal supplere det omfattende revisionsarbejde, der i øjeblikket gennemføres som led i den fælles revisionsstrategi vedrørende strukturforanstaltninger, og videreføre de relevante foranstaltninger inden for rammerne af Kommissionens handlingsplan for en integreret struktur for intern kontrol.

Handlingsplanen indeholder specifikke foranstaltninger, som skal iværksættes i 2008 inden for 10 områder for at efterkomme Rettens anbefalinger og effektivisere Kommissionens tilsyn med forvaltnings- og kontrolsystemerne i medlemsstaterne. For hver foranstaltning er der fastsat et konkret resultat og en tidsfrist, således at det er muligt at følge gennemførelsen. Kommissionen vil i løbet af 2008 følge handlingsplanens gennemførelse og aflægge situationsrapport.

For at mindske omfanget af de fejl, som Retten har konstateret, er det nødvendigt, at Kommissionen og medlemsstaterne samarbejder om at foretage konsekvente forbedringer i medlemsstaternes interne kontrolsystemer med henblik på at forebygge fejl. Kommissionen vil med handlingsplanen yde sit bidrag til disse bestræbelser i form af øget tilsyn, mere effektive korrektionsmekanismer og bedre information. Kommissionen er den opfattelse, at gennemførelsen af handlingsplanen vil være et skridt i den rigtige retning med henblik på at opnå forbedringer og reducere risikoen for vedvarende fejl i nogle medlemsstater.

BILAG

En handlingsplan til styrkelse af Kommissionens tilsyn med strukturforanstaltninger

1. Handlingsplanens formål

1.1. Formålet med handlingsplanen er at styrke Kommissionens tilsynsrolle og dermed tilskynde medlemsstaterne til at reducere omfanget af fejl i anmeldte udgifter, der er attesteret over for Kommissionen med henblik på medfinansiering af strukturforanstaltninger, eller, når dette ikke er muligt, at forhindre tab af fællesskabsmidler ved hjælp af finansielle korrektioner.

1.2. Selv om de oprindelige tidsfrister er udgangen af 2008, er der foranstaltninger, der fortsætter herefter. Det vil derfor være nødvendigt at gennemgå og ajourføre handlingsplanen ved udgangen af 2008. Gennemførelsen af handlingsplanen vil blive overvåget hvert kvartal i løbet af året.

1.3. Kommissionen aflægger rapport til Europa-Parlamentet hvert kvartal, første gang ved udgangen af marts 2008.

2. Gennemførelse af Rettens anbefalinger

2.1. Formålet vil blive opfyldt, hvis Rettens anbefalinger gennemføres. Anbefalingerne er indeholdt i Rettens årsberetning for 2006 (AR), dens udtalelse nr. 6/2007 og er blevet fremsat i forbindelse med dechargeproceduren. Rettens anbefalinger:

1. at sikre fyldestgørende, gennemskuelige og pålidelige oplysninger om finansielle korrektioner og tilbagebetalinger (AR pkt. 2.24 og 2.26),

2. at forbedre kvaliteten af generaldirektoraternes årlige aktivitetsrapporter (AR pkt. 2.37a),

3. at gennemføre Kommissionens handlingsplan for en integreret struktur for intern kontrol (AR pkt. 2.37b),

4. at forbedre effektiviteten af Kommissionens tilsyns- og kontrolsystemer for at mindske risikoen for fejl i medlemsstaternes systemer (AR pkt. 2.37c),

5. at sikre hensigtsmæssige procedurer for afslutning af programmeringsperioden 2000-2006 (AR pkt. 3.18),

6. at lægge vægt på at forbedre den primære kontrol på forvaltningsniveau i medlemsstaterne (AR pkt. 6.43),

7. at styrke feedbackmekanismerne i kontrolsystemet for strukturfondene (AR pkt. 6.44),

8. at fremme og lette anvendelsen af forenklinger for perioden 2007-2013 (AR pkt. 6.45),

9. at sikre fuld gennemførelse af regelsættet for programmeringsperioden 2007-2013 (høring i forbindelse med decharge COCOBU, 22.1.2008),

10. at forbedre virkningen af Kommissionens revisionsaktiviteter ved øget anvendelse af suspensioner og finansielle korrektioner (møde mellem Retten og Kommissionen, 1.2.2008),

11. at foretage passende overvågning af de årlige oversigter for at sikre, at de er konsekvente, sammenlignelige og nyttige (udtalelse nr. 6/2007 pkt. III).

2.2. Kommissionen vil også følge op på alle væsentlige fejl konstateret af Retten for at sikre, at der er blevet foretaget passende finansielle korrektioner.

3. Foranstaltninger til afhjælpning af systemmangler i generaldirektoraternes revisionsstrategier

Kommissionens revisionsarbejde er et centralt element i udøvelsen af dens tilsynsfunktion. GD REGIO og GD EMPL udfører deres revisionsarbejde i henhold til en 3 år gammel revisionsstrategi, som hvert år ajourføres, og som indeholder målsætninger og prioriterede opgaver på basis af de konstaterede risici, og hvori der gøres rede for det planlagte revisionsarbejde.

For programmeringsperioden 2000-2006 var der ved udgangen af 2007 for EFRU revideret ca. 61 % af de samlede fællesskabsmidler afsat til programmerne og for ESF 83 %.

De to generaldirektorater har planlagt revisionsarbejdet for 2008 vedrørende programmeringsperioden 2000-2006 med særlig vægt på:

- revision af forvaltningsorganer behæftet med høj risiko (40 for EFRU og 15 for ESF),

- gennemgang af afviklingsorganer med henblik på afslutning af programmer (30 for EFRU og 6 for ESF).

Ved hjælp af handlingsplaner, der gennemføres af de pågældende medlemsstater, følges der op på alvorlige systemmangler, som er blevet konstateret ved tidligere års revisioner. For EFRU er der 10 handlingsplaner, der dækker 80 programmer, og for ESF er der 17 handlingsplaner, der dækker 20 programmer. Ved udgangen af 2008 vil Kommissionens tjenestegrene enten kunne konkludere, at de pågældende medlemsstater med held har gennemført foranstaltningerne, eller at der er blevet indledt en procedure med henblik på finansielle korrektioner.

Hvad angår igangværende procedurer, vil den eneste resterende procedure vedrørende finansielle korrektioner for programmeringsperioden 2000-2006 blive afsluttet i første kvartal af 2008. Der er blevet indledt yderligere 19 procedurer vedrørende suspension af mellemliggende betalinger, der skal resultere i finansielle korrektioner (6 for EFRU, 8 for ESF og 5 for Samhørighedsfonden, (SF)). Disse procedurer vil blive afsluttet ved udgangen af 2008.

4. Forberedelser til afslutning af programmer

Opfølgningen af efterfølgende revisioner af afslutningen af programmer fra programmeringsperioden 1994-1999[2] er ved at blive afsluttet, og der vil blive vedtaget beslutninger om finansielle korrektioner til et anslået beløb på mindst 500 mio. EUR. Kommissionens tjenestegrene har allerede indledt forberedelserne til afslutning af programmerne for 2000-2006. Kommissionen vedtog retningslinjerne for medlemsstaterne i 2006. Generaldirektoraterne indledte en revisionsundersøgelse rettet mod de afviklingsorganer, der i 2007 har udstedt erklæringer om udgifternes lovlighed og formelle rigtighed. Revisionen af 19 afviklingsorganer er afsluttet. Endvidere har generaldirektoraterne planer om:

- at indføre interne procedurer for at sikre en nøje gennemgang af de afslutningsdokumenter, medlemsstaterne har indsendt, og en korrekt behandling af uregelmæssigheder,

- at afslutte revisionsundersøgelsen af afviklingsorganerne ved hjælp af de yderligere 36 revisioner, som er omtalt ovenfor,

- at forbedre informationen til medlemsstaterne om forberedelserne til afslutningen.

5. Gennemførelse af Kommissionens handlingsplan for en integreret struktur for intern kontrol

De to generaldirektorater har deltaget aktivt i gennemførelsen af Kommissionens handlingsplan for en integreret struktur for intern kontrol.

I 2008 vil følgende foranstaltninger blive afsluttet:

Foranstaltning 10 - Udarbejdelse af skøn over kontrolomkostningerne for EFRU . Der er aflagt besøg på stedet i 10 medlemsstater for at kontrollere sandsynligheden af de fremsendte data. Analysen, som er indledt, vil blive afsluttet i maj 2008. Der vil i oktober 2008 blive offentliggjort en meddelelse for at samle resultaterne af denne cost-benefit-analyse og analysen af restrisikoen, som de generaldirektorater, hvis politikområde Retten har givet en "rød" vurdering, skal inkludere i deres årlige aktivitetsrapporter for 2007.

Foranstaltning 11N - Pålideligheden af de nationale tilsyns- og rapporteringssystemer . Et bilag om finansielle korrektioner og tilbagebetalinger indgik for første gang i årsrapporten for 2006 vedrørende strukturfondene, der blev udgivet i oktober 2007, og som indeholdt et sammendrag af medlemsstaternes data om tilbagebetalinger og annulleringer. Der vil blive foretaget revision af et udsnit af medlemsstater for at kontrollere, om dataene er fyldestgørende og nøjagtige.

Foranstaltning 15 - Tillidskontrakter . Der er blevet indgået tillidskontrakter med Danmark, Portugal, Slovenien og Estland i 2008 ud over de kontrakter, der tidligere er indgået med Det Forenede Kongerige (Wales) og Østrig. Generaldirektoraterne vil bestræbe sig på at indgå yderligere kontrakter med de medlemsstater, der opfylder betingelserne. Eksempelvis udarbejdes to yderligere kontrakter, hvorom der skal træffes afgørelse til efteråret. Kontrakterne vedrører programmeringsperioden 2000-2006. Grundprincippet i tillidskontrakten fremgår af fællesskabslovgivningen for strukturfondenes programmeringsperiode 2007-2013.

Desuden vil følgende nuværende foranstaltninger give anledning til yderligere tiltag:

Foranstaltning 9 - Koordinering og udveksling af revisions- og kontrolresultater . Databasen med fælles organer, der er ansvarlige for forvaltnings- og kontrolsystemerne vedrørende strukturfondene, blev i 2007 kompletteret med afviklingsorganerne. Databasen vil blive anvendt til udveksling af resultaterne af revisionsundersøgelsen af afviklingsorganernes arbejde i 2008.

Foranstaltning 14b - Vejledning til medlemsstaterne . Seks vejledende noter blev drøftet med medlemsstaterne i løbet af 2007. De to vejledende noter til revisionsmyndighederne vil blive endeligt udformet i 2008, og yderligere to vejledende noter om forvaltningskontrol og attesteringsfunktionen vil blive revideret for at tage højde for bestemmelserne i de nye forordninger.

Foranstaltning 16 - Koordinering af revisionsstandarder . Revisionsvejledningen vedrørende strukturfondene er ved at blive ajourført, og arbejdet hermed vil blive afsluttet i 2008; vejledningerne om stikprøveudtagning og metoderne til systemvurdering vil blive færdiggjort.

6. Forebyggende foranstaltninger vedrørende strukturfondenes programmeringsperiode 2007-2013

Kommissionens tjenestegrene traf foranstaltninger i 2007 vedrørende programmeringsperioden 2007-2013 for at sikre, at medlemsstaterne blev nøje informeret om de vigtigste procedurer i vurderingen af overensstemmelsen med fællesskabsbestemmelserne og godkendelsen af revisionsstrategien. Kommissionens tjenestegrene sørgede for yderligere vejledning og instruktion i systemrevision og projektrevision til revisionsmyndighederne. I 2008 vil Kommissionens tjenestegrene sikre effektiv kontrol af overensstemmelsesvurderingsdokumenterne og revisionsstrategidokumenterne ved anvendelse af de fælles procedurer og kontrollister, der er blevet indført for at opnå garanti for, at medlemsstaterne har etableret passende forvaltnings- og kontrolsystemer. Kommissionens tjenestegrene vil som nævnt i punkt 5 udarbejde yderligere vejledninger:

- en revisionsvejledning for strukturfondene,

- vejledning om kontrol på første niveau foretaget af forvaltningsmyndighederne,

- vejledning om attesteringsfunktionen.

Der vil også blive taget initiativ til at fremme anvendelsen af forenklede procedurer, som fællesskabslovgivningen åbner op for, og til at fastlægge klare retningslinjer vedrørende støttekriterier.

7. Yderligere nye foranstaltninger

Efter offentliggørelsen af Rettens årsberetning for 2006 har Kommissionens tjenestegrene iværksat en række yderligere foranstaltninger som opfølgning på Rettens anbefalinger. Disse foranstaltninger vil blive afsluttet i 2008. Det drejer sig især om foranstaltninger til hurtigere vedtagelse af beslutninger om suspension af betalinger og finansielle korrektioner, når der er konstateret alvorlige systemmangler, forbedring af kvaliteten af rapporteringen om tilbagebetalinger og finansielle korrektioner både på initiativ af medlemsstaterne og Kommissionen, yderligere forbedring af rapporteringen i de årlige aktivitetsrapporter og optimal udnyttelse af de årlige oversigter, som medlemsstaterne i henhold til finansforordningens artikel 53b, stk. 3, skal fremsende.

8. Handlingsplanens virkninger

8.1. Kommissionen har udarbejdet denne handlingsplan for på systematisk måde at kunne følge op på de 11 anbefalinger fra Retten. Den indeholder de relevante foranstaltninger, der er nævnt ovenfor, og de netop nævnte supplerende nye foranstaltninger og fastlægger resultater og indikatorer tillige med tidsfrister, således at det er muligt at overvåge gennemførelsen.

8.2. Reducering af fejlene i forbindelse med de foreløbige godtgørelser vil være en konstant og langvarig proces. Først når medlemsstaternes systemer effektivt og systematisk kan identificere fejl forud for attestering af udgifter over for Kommissionen, vil det være muligt at reducere omfanget af de fejl, Retten har konstateret. De allerede opståede fejl vedrørende programmeringsperioden 2000-2006 har konsekvenser for de betalinger, der skal foretages frem til 2010. Afhjælpningen af disse fejl vil afhænge af effektiviteten af den kontrol, som medlemsstaterne efterfølgende skal foretage af betalingerne, og af Kommissionens kontrol og revision. Foranstaltningerne i handlingsplanen skulle øge effektiviteten af disse efterfølgende kontroller, især hvad angår de systemer i medlemsstaterne, hvor der allerede er konstateret mangler, og tilvejebringe bedre overvågningsindikatorer. For programmeringsperioden 2007-2013 skulle handlingsplanen sikre, at medlemsstaternes systemer fungerer effektivt allerede fra programmets start, eller, hvis ikke det er tilfældet, at manglerne konstateres på et tidligt tidspunkt, således at der kan træffes korrigerende foranstaltninger.

Handlingsplan

.

Foranstaltning | Rettens anbefaling | Mål | Koordina-tor | Resultat/Indikator | Frist |

1. Foranstaltninger i henhold til den fælles revisionsstrategi vedrørende strukturforanstaltninger for 2000-2006 |

1.1. | Målrettet revision af forvaltningsmyndigheder behæftet med høj risiko (2000-2006) | Fokus på forbedring af den primære kontrol på forvaltningsniveau i medlemsstaterne Forbedring af effektiviteten af Kommissionens tilsyns- og kontrolsystemer for at mindske risikoen for fejl i medlemsstaternes systemer | Koncentrere revisionsressourcerne om forvaltningsmyndigheder behæftet med høj risiko for at reducere den potentielle restrisiko | GD REGIO GD EMPL | Gennemførelse af planlagte kontrolbesøg EFRU/SF. 40: BE, BG, CZ, ES (2), F (3), FI, GR (3), IRL (2), IT (6), LT, LV, NL, PL (2), PT (2), RO, SK (2), UK (2), INTERREG (8) ESF 15: AT, DE, ES (3), HU, IT, LV, PT (3), SI, SK, UK (2) Revisionsresultater inden 3 mdr. efter kontrolbesøg Konkret resultat - solidt grundlag for korrigerende foranstaltninger eller rimelig sikkerhed for, at foranstaltninger ikke er nødvendige | 31.12.2008 |

1.2. | Afslutning af opfølgningen af medlemsstaternes gennemførelse af 27 nuværende handlingsplaner til afhjælpning af alvorlige mangler i de pågældende medlemsstaters forvaltnings- og kontrolsystemer | Fokus på forbedring af den primære kontrol på forvaltningsniveau i medlemsstaterne Forbedring af effektiviteten af Kommissionens tilsyns- og kontrolsystemer for at mindske risikoen for fejl i medlemsstaternes systemer | Opnå rimelig sikkerhed for, at forvaltnings- og kontrolsystemerne fungerer effektivt i medlemsstaterne og beskytter Fællesskabets budget | GD REGIO GD EMPL | 27 handlingsplaner (EFRU 10/ESF 17) i 16 medlemsstater afsluttet med et godt resultat EFRU: ES, FI, IT, NL, PL, PT, UK (2), INTERREG (2) ESF: AT (2), BE, DE (3), ES (2), F (3), IT (2), LV, NL, SK, UK | 31.12.2008 |

1.3. | Afslutning af de 20 igangværende procedurer om suspension og finansiel korrektion for 2000-2006 og de 34 procedurer om finansiel korrektion i forbindelse med de afsluttende revisioner for 1994-1999 | Forbedring af virkningen af Kommissionens revisionsaktiviteter ved øget anvendelse af suspensioner og finansielle korrektioner | Opnå rimelig sikkerhed for, at forvaltnings- og kontrolsystemerne fungerer effektivt i medlemsstaterne og beskytter Fællesskabets budget | GD REGIO GD EMPL | Procedurer for suspension/finansielle korrektioner afsluttet ved korrektioner accepteret af medlemsstaten eller ved en kommissionsbeslutning inden for en frist på 24 mdr. (jf. 8.2 nedenfor) EFRU 32 programmer: ES (23), IT, PT (3), INTERREG (3), UK (2) ESF 12 programmer: DE, ES (2), F (2), IT (2), LU (2), LV, NL, UK SF 60 projekter: BG (3), ES (14), GR (37), PT (3), LT (3) | 31.12.2008 |

1.4. | Opfølgning af enkelte tilfælde med alvorlige fejl med henblik på DAS 2006, herunder også eventuelle systembetingede konsekvenser | Forbedring af effektiviteten af Kommissionens tilsyns- og kontrolsystemer for at mindske risikoen for fejl i medlemsstaternes systemer | Opnå sikkerhed for, at de nødvendige korrektioner til beskyttelse af Fællesskabets budget er blevet foretaget | GD REGIO GD EMPL | GD'ernes endelige stillingtagen til 73 sager Hvis en medlemsstat ikke har foretaget den nødvendige korrektion, er der indledt en procedure for finansiel korrektion | 30.9.2008 |

2. Vigtigste nuværende foranstaltninger som led i handlingsplanen for en integreret struktur for intern kontrol |

2.1. | Foranstaltning 9 - Udvikling af effektive redskaber til udveksling af revisions- og kontrolresultater og fremme af strategien med én enkelt revisionsmodel | Styrkelse af feedbackmekanismerne i kontrolsystemet for strukturfondene | Koordinere revisions- og kontrolarbejdet for at optimere dets effektivitet | GD REGIO GD EMPL | Udveksling af resultaterne af revisions-undersøgelser vedrørende afviklingsorganernes arbejde (jf. 3.1 nedenfor) | 31.12.2008 |

2.2. | Foranstaltning 10 - Udarbejdelse af et foreløbigt overslag over og gennemførelse af en foreløbig analyse af kontroludgifterne for EFRU | Gennemførelse af Kommissionens handlingsplan for en integreret struktur for intern kontrol i overensstemmelse med Rettens udtalelse nr. 2/2004 | Skabe grundlag for balance mellem omkostninger og udbytte ved kontrol | GD REGIO | Rapport om analyse af data indberettet af medlemsstaterne | 31.5.2008 |

2.3. | Foranstaltning 11N - Undersøgelse af pålideligheden af nationale overvågnings- og rapporteringssystemer til tilbagebetalinger og finansielle korrektioner | Tilvejebringelse af fyldestgørende, gennemskuelige og pålidelige oplysninger om finansielle korrektioner og tilbagebetalinger | Forbedre rapporteringen om finansielle korrektioner (jf. foranstaltning 6 nedenfor) | GD REGIO GD EMPL | Kontrol i 10 medlemsstater, der udvælges efter analyse af data, der fremsendes senest den 31.3.2008 (5 medlemsst. i første halvår) Konkret resultat - Bedre vurdering fra Retten | 31.12.2008 |

2.4. | Foranstaltning 14b - Fastsættelse af retningslinjer for modtagere og/eller formidlere om kontrol og beføjelser i kontrolkæden | Fremme og lette anvendelsen af forenklinger for perioden 2007-2013 | Forebygge fejl og mindske risikoen for Fællesskabets budget (jf. foranstaltning 4 og 5.2 nedenfor) | GD REGIO GD EMPL | Ajourførte vejledninger om: forvaltningskontrol attesteringsfunktionen | 30.6.2008 |

2.5. | Foranstaltning 15 - Fremme af initiativet med "tillidskontrakter" i forbindelse med strukturfondene (giver Kommissionen mulighed for at trække på det nationale revisionsarbejde for perioden 2000-2006 og skaber grundlag for tilsvarende samarbejde i 2007-2013) | Forbedring af effektiviteten af Kommissionens tilsyns- og kontrolsystemer for at mindske risikoen for fejl i medlemsstaternes systemer | Forbedre koordineringen af revisionsarbejdet for at kunne trække på de nationale revisionsorganers arbejde | GD REGIO | Mål - indgåelse af tillidskontrakter med yderligere 2 medlemsstater, hvilket er udtryk for, at de opfylder betingelserne (6 indgået pr. 19.2.2008 for EFRU og SF) | 30.9.2008 |

2.6. | Foranstaltning 16 - Koordinering af revisionsstandarder, rapportering af fejlprocenter mv. vedr. strukturfondene | Forbedring af effektiviteten af Kommissionens tilsyns- og kontrolsystemer for at mindske risikoen for fejl i medlemsstaternes systemer | Forbedre den integrerede struktur for intern kontrol ved standardisering af revisionsmetoder | GD REGIO GD EMPL | Vejledning vedr. stikprøveudtagning Metoder til systemvurdering Færdiggørelse af revisionsvejledning for strukturfondene | 30.4.2008 30.4.2008 31.12.2008 |

3. Forebyggende foranstaltninger til afslutning af programmerne og projekterne for 2000-2006 |

3.1. | Afslutning af revisionsundersøgelsen vedrørende afviklingsorganernes arbejde (2000-2006) | Fastlæggelse af hensigtsmæssige afslutningsprocedurer | Forebyggende kontrol for at sikre, at afslutningsprocessen til konstatering af uregelmæssige udgifter fungerer effektivt | GD REGIO GD EMPL | Gennemførelse af planlagte kontrolbesøg EFRU/SF 30: BE, BG, CY, CZ (2), DE (5), ES (2), FI, GR (2), HU, IT (6), LT, NL, PL (2), RO, UK (3) [3] ESF 6: EE, FI, HU, IRL, PT, SV Konkret resultat - solidt grundlag for korrigerende foranstaltninger eller rimelig sikkerhed for, at foranstaltninger ikke er nødvendige | 31.12.2008 |

3.2. | Endelig fastlæggelse af interne procedurer for at sikre en detaljeret gennemgang af afslutningsdokumenterne | Fastlæggelse af hensigtsmæssige afslutningsprocedurer | Træffe passende forberedelser med henblik på afslutning af programmerne inden for Kommissionens tjenestegrene | GD REGIO GD EMPL | Nye procedurer endeligt fastlagt | 30.6.2008 |

3.3. | Øget information til medlemsstaterne om retningslinjerne for afslutning af programmer udgivet af Kommissionen i 2006 | Fastlæggelse af hensigtsmæssige afslutningsprocedurer | Træffe passende forberedelser med henblik på afslutning af programmerne i medlemsstaterne | GD REGIO | Seminar for forvaltningsmyndig-heder Punkt på dagsordenen for årlige møder med forvaltningsmyndig-heder | 30.6.2008 31.12.2008 |

4. Forebyggende foranstaltninger for programmeringsperioden 2007-2013 |

4.1. | Gennemgang af rapporter og udtalelser om overensstemmelsesvurdering | Fuld gennemførelse af regelsættet for programmeringsperioden 2007-2013 | Sikre, at effektive forvaltnings- og kontrolsystemer er etableret på et tidligt tidspunkt i programmeringsperioden | GD REGIO GD EMPL | Skrivebordskontrol af ca. 250 systemer, om nødvendigt suppleret med kontrolbesøg Konkret resultat - lav fejlprocent i anmodninger om mellemliggende betalinger, der efterfølgende er blevet indgivet | 31.12.2008 |

4.2. | Gennemgang af nationale revisionsstrategier | Fuld gennemførelse af regelsættet for programmeringsperioden 2007-2013 | Sikre, at nationale revisionsstrategier er i overensstemmelse med forordningerne | GD REGIO GD EMPL | Skrivebordskontrol af ca. 200 revisionsstrategier | 31.12.2008 |

4.3. | Foranstaltninger vedr. forenklinger: | Fremme og lettere anvendelse af forenklinger for programmeringsperioden 2007-2013 | Forebygge fejl og mindske risikoen for Fællesskabets budget |

a) Note om delvis afslutning i henhold til artikel 88 i forordning (EF) nr. 1083/2006, der følges op på årlige møder med forvaltningsmyndighederne | GD REGIO GD EMPL | Vejledning og opfølgningsmøder Konkret resultat - et flertal af medlemsstaterne anvender delvis afslutning | 31.12.2008 |

b) Note om anvendelsen af faste satser for indirekte omkostninger (kun ESF), der følges op på årlige møder med forvaltningsmyndighederne | GD EMPL | Vejledning og opfølgningsmøder Konkret resultat - et flertal af medlemsstaterne (18 ud af 27) anvender faste satser - færre fejl | 31.12.2008 (Endeligt udformet i sept. 2007) |

4.4. | Gennemgang og præcisering af støttekriterierne for 2007-2013): | Fuld gennemførelse af regelsættet for programmeringsperioden 2007-2013 | Sikre, at forordningerne er utvetydige for de nationale myndigheder, der anvender dem, og for støttemodtagerne |

a) Sammenfatning af Fællesskabets støttekriterier for perioden 2007-2013 i en enkelt brochure | GD REGIO GD EMPL | Brochure | 30.9.2008 |

b) Note om anvendelsen af artikel 55 i forordning (EF) nr. 1083/2006 - indtægtsskabende projekter | GD REGIO GD EMPL | Vejledning: Konkret resultat - færre fejl i indtægtsskabende projekter | 30.6.2008 |

c) Note om anvendelse af statsstøtteregler | GD REGIO GD EMPL | Vejledning: Konkret resultat - færre fejl vedr. statsstøtteregler | 30.6.2008 |

4.5. | Øget information om reglerne for offentlige indkøb | Fokus på forbedring af den primære kontrol af forvaltningsmyndighederne i medlemsstaterne | Reducere fejlene fra denne kilde ved anvendelse af strukturfondene og Samhørighedsfonden | GD REGIO GD EMPL | Afholdelse af 2 workshopper for medlemsstaternes myndigheder for at informere dem om reglerne for offentlige indkøb i forbindelse med strukturforanstaltninger | 31.12.2008 |

5. Foranstaltninger til forbedring af den primære kontrol i medlemsstaterne |

5.1. | Afholdelse af seminar for forvaltningsmyndigheder og attesteringsmyndigheder og opfølgning på årlige møder med forvaltningsmyndighederne | Fokus på forbedring af den primære kontrol af forvaltningsmyndighederne i medlemsstaterne | Mindske risikoen for mangelfuld primær kontrol | GD REGIO GD EMPL | Seminar for ca. 300 nationale deltagere | 30.6.2008 |

5.2. | Ajourføring af vejledning i god praksis vedrørende den primære kontrol og attesteringsfunktionen for 2007-2013 | Fokus på forbedring af den primære kontrol af forvaltningsmyndighederne i medlemsstaterne Styrkelse af feedbackmekanismerne i kontrolsystemet | Mindske risikoen for mangelfuld primær kontrol og mangler i attesteringsfunktionen | GD REGIO GD EMPL | Vejledninger endeligt udformet og udsendt (jf. 2.4 ovenfor) | 30.6.2008 |

5.3. | Udvikling af selvevalueringsredskaber vedr. overensstemmelsesvurdering for forvaltningsmyndigheder | Fokus på forbedring af den primære kontrol af forvaltningsmyndighederne i medlemsstaterne | Mindske risikoen for mangelfuld primær kontrol | GD REGIO GD EMPL | Information om anvendelse af selvevaluering udsendt | 30.6.2008 |

6. Foranstaltninger til forbedring af medlemsstaternes rapportering om finansielle korrektioner |

6.1. | Opfølgning vedr. indberettede data for at udfylde huller og korrigere unøjagtigheder | Forbedring af rapporteringen af fyldestgørende, gennemskuelige og pålidelige oplysninger om finansielle korrektioner og tilbagebetalinger | Forbedre rapporteringen af finansielle korrektioner og tilbagebetalinger | GD REGIO GD EMPL | Analyse af oplysninger modtaget pr. 31. marts 2008 og fremsendelse af opfølgningsbrev Bedre vurdering fra Retten | 30.6.2008 |

6.2. | Kontrol på stedet af et udsnit af medlemsstaternes data | Forbedring af rapporteringen af fyldestgørende, gennemskuelige og pålidelige oplysninger om finansielle korrektioner og tilbagebetalinger | Kontrollere nøjagtigheden af de indberettede data | GD REGIO GD EMPL | Kontrol i 10 medlemsstater, der udvælges efter analyse af data, der fremsendes senest den 31.3.2008 (5 medlemsst. i første halvår) (jf. 2.3 ovenfor) Bedre vurdering fra Retten | 31.12.2008 |

7. Foranstaltninger til forbedring af Kommissionens rapportering om revisionsarbejdets virkning |

7.1. | Forbedring af systemerne til registrering og rapportering af opfølgningen af revisionsanbefalingerne | Forbedring af effektiviteten af Kommissionens tilsyns- og kontrolsystemer for at mindske risikoen for fejl i medlemsstaternes systemer Styrkelse af feedbackmekanismerne i kontrolsystemet | Forbedre overvågningsprocedurerne og lette udvekslingen af revisionsresultater | GD REGIO GD EMPL | Ændring af it-applikationer og procedurer: SYSAUDIT i GD REGIO; fuld implementering af A-REP i GD EMPL Bedre vurdering fra Retten | 31.9.2008 31.3.2008 |

7.2. | Forbedring af systemerne til registrering og rapportering af korrektioner, der følger af Kommissionens kontrol- og revisionsaktivitet | Forbedring af rapporteringen af fyldestgørende, gennemskuelige og pålidelige oplysninger om finansielle korrektioner og tilbagebetalinger | Forbedre oplysningerne om tilbagebetalinger og finansielle korrektioner som en delindikator for virkningen af Kommissionens revisionsarbejde | GD REGIO GD EMPL | Ændring af it-applikationer og -procedurer Rapportering hvert kvartal til GD BUDG Bedre vurdering fra Retten | 30.9.2008 |

.

8. Foranstaltninger til forbedring af virkningen af Kommissionens revisionsarbejde |

8.1. | Fastlæggelse og gennemførelse af politik for suspension af betalinger ved kommissionsbeslutning hurtigst muligt efter konstatering af alvorlige fejl i nationale systemer | Forbedring af virkningen af Kommissionens revisionsaktiviteter ved øget anvendelse af suspensioner og finansielle korrektioner | Opnå rimelig sikkerhed for, at forvaltnings- og kontrolsystemerne fungerer effektivt i medlemsstaterne og beskytter Fællesskabets budget | GD REGIO GD EMPL | Instrukser fra generaldirektører, reviderede procedurer og overvågningsrapport Konkret resultat - opfyldelse af målsætningen om en suspensionsbeslutning inden for 6 mdr. efter endelig stillingtagen til revisionsresultaterne | 30.4.2008 |

8.2. | Ændring af de interne procedurer for suspension og finansielle korrektioner for at fremskynde processen | Forbedring af virkningen af Kommissionens revisionsaktiviteter ved øget anvendelse af suspensioner og finansielle korrektioner | Opnå rimelig sikkerhed for, at forvaltnings- og kontrolsystemerne fungerer effektivt i medlemsstaterne og beskytter Fællesskabets budget | GD REGIO GD EMPL | Reviderede procedurer og overvågningsrapport Konkret resultat - opfyldelse af målsætningen om eventuel beslutning om finansiel korrektion 24 mdr. efter revisionen | 30.4.2008 |

9. Foranstaltninger til forbedring af den garanti, som de årlige aktivitetsrapporter giver |

9.1. | Iværksættelse af følgende foranstaltninger som led i udarbejdelsen af de årlige aktivitetsrapporter: | Forbedring af kvaliteten af GD'ernes årlige aktivitetsrapporter | Forbedre gennemskueligheden og kontinuiteten i rapporteringen om vurderingen af medlemsstaternes systemer med henblik på en bedre overvågning af fremskridtene | GD REGIO GD EMPL | Årlig aktivitetsrapport for 2007 Bedre vurdering fra Retten | 31.3.2008 |

a) Rapportering om opfølgningen af alle alvorlige systemmangler, der blev konstateret i 2006 |

b) Rapportering om medlemsstaternes gennemførelse af handlingsplaner til afhjælpning af mangler |

c) Rapportering om beslutninger om suspension af mellemliggende betalinger, andre sikkerhedsforanstaltninger truffet af anvisningsberettiget, der er bemyndiget ved subdelegation, finansielle korrektioner foretaget af medlemsstaterne på Kommissionens anmodning og beslutninger om finansielle korrektioner truffet af Kommissionen |

d) Detaljeret begrundelse for ikke at have taget forbehold, når der er konstateret alvorlige systemfejl |

e) Rapportering om opfølgning af tidligere anbefalinger fra Retten |

10. | Foranstaltninger til optimal udnyttelse af de årlige oversigter, som skal udarbejdes i henhold til artikel 53b i finansforordningen |

Gennemgang af de modtagne oversigter, indarbejdelse af resultaterne i de årlige aktivitetsrapporter og iværksættelse af foranstaltninger over for medlemsstater, der ikke opfylder deres forpligtelser | Passende overvågning af de årlige oversigter for at sikre, at de er konsekvente, sammenlignelige og nyttige | Forbedre den garanti, som medlemsstaterne har givet | GD REGIO GD EMPL | Resultaterne indarbejdet i de årlige aktivitetsrapporter Effektive foranstaltninger over for medlemsstater, som ikke opfylder deres forpligtelser | 31.3.2008 31.12.2008 |

[1] Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (EFT L 248 af 16.9.2002, s. 1).

[2] Fristen for indsendelse af anmodninger om endelig betaling var den 31. marts 2003.

[3] 8 kontrolbesøg kombineres med kontrolbesøg under foranstaltning 1.1.